Cuneiform Tablet KTS 1 5a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma PUZUR₄-{d}UTU-ma 0.25 GÍN a-mu-tám sà-ak-li-a ub-lam a-na ma-lá té-er-tí-kà e-pá-áš-ma KÙ.BABBAR ú-šé-ba-lá-ku-um a-dí KÙ.BABBAR ša DUMU a-mur-IŠTAR ša ta-áš-pu-ra-ni a-dí 5 u₄-me i-ma-qú-tám-ma KÙ.BABBAR nu-ša-ak-na-ak-šu-ma KI DUMU um-mì-a-nim nu-šé-ba-lá-kam a-na-kam šu-IŠTAR za-ḫu-ú lu-qú-sú qá-tí ú-kà-al a-šar ma-la-ki-im mì-li-ik-šu té-er-tám ša sú-e-a ša a-na šu-IŠTAR i-dí-nu té-er-tám a-na ša ki-ma sú-e-a ú-ta-er a-bi a-ta be-lí a-ta a-dí ša ḫa-na-na-ri-im ša-al-šu-ma ší-bi šu-ku-šu-ma ṭup-pá-šu-nu ḫe-er-ma-am KÙ.BABBAR ke-num li-dí-na-ku-um a-na ša i-na-ki-ru-kà da-na-tam qí-bi-šu-um 4 ma-na URUDU a-na qá-tí sà-ak-li-a